Beslutningen om at lukke de to skoler i Kirketerp og Sønderup er netop blevet udskudt af Rebild Kommunes Børne- og Ungdomsudvalg. Skoleforvaltningen i Rebild Kommune har indstillet at lukke de to små skoler på grund af dårlig økonomi og manglende lokal opbakning fra forældrene, men Børne- og Ungdomsudvalget vil først træffe en endelig beslutning, efter et dialogmøde med skolebestyrelsen for de to skoler. Dialogmødet er fastlagt til mandag den 27. april. - Efter dialogmødet vil vi så tage punktet op igen på et ekstraordinært udvalgsmøde, siger udvalgsmedlem Solveig Værum Nørgaard fra Børne- og Ungdomsudvalg.

Opsummering:
Den endelige beslutning om at lukke de to skoler i Kirketerp og Sønderup er nu blevet udsat.